ભારતીય ઓટોમોબાઇલ સેક્ટરમાં વિવિધ કાર નિર્માતા કંપનીઓ દ્વારા પોતાની શ્રેષ્ઠ અને લોકપ્રીય કારને વેચાણ અર્થે રજૂ કરવામાં આવે છે. વૈશ્વિક ઓટો ક્ષેત્રે ભારત મક્કમ ગતિએ આગળ વધી રહ્યું છે. ભારતમાં કાર્સનું વેચાણ વધતા હવે વિદેશી કંપનીઓ પણ ભારતીય ઓટો બજારને પહેલું પ્રાધાન્ય આપી રહી છે. જેમાં હોન્ડા, હુન્ડાઇ, નિસાન, ટોયોટા, શેવરોલે, મર્સીડિઝ, બીએમડબલ્યુ, ફોક્સવેગન, સ્કોડા અને ઑડી જેવી કાર નિર્માતા કંપની છે. વાત બ્રાન્ડની થઇ રહી છે, ત્યારે ફોક્સવેગન ભારતમાં સારી એવી લોકપ્રીયતા ધરાવે છે.